Corian Sammenlimningskit

Fri, 6 Mar 2026 09:11:36 +0200

Sammenlimningskit til dine Corian plader. Kan anvendes til farverne Glacier White og Antarctica Kittet indeholder: - Limpistol - Tokomponent limpatron 50 ml. - 2 mixerstudser - Sliberondeller af forskellige kornstørrelser Sammenlimning Limpatronen monteres nemt i pistolen. Pump med håndtaget indtil, der kommer lim og hærder ud af begge beholdere. Tør det overskydende af og monter mixerstudsen bagefter. Rengør gerne limfladerne med acetone inden påføring af lim. Mængden af lim doseres ved hjælp af håndtaget. Sørg for at påføre en sammenhængende mængde på overfladen, der skal limes. Umiddelbart efter limning (max. 10 min) skubbes de 2 plader tæt sammen. Sørg for at de holdes helt tæt, f.eks. ved brug af skruetvinger. Der skal presses lim op fra samlingen. Når limen er helt hård, efter ca. 60 min., kan skruetvingerne afmonteres. Den overskydende lim slibes af. Afhængig af påført mængde, så er der ca. 4 meter lim i en patron (målt på en 12 mm plade). Limpistolen er original DuPont® Corian® og passer således til originale limpatroner. Med korrekt lim og udførsel kan Corian plader limes sammen stort set uden synlige samlinger. Brugte mixerstudser og åbnet lim smides ud, da de ikke kan genbruges. Slibning Ved efterfølgende slibning af corian pladerne er det vigtigt at slibe hele bordpladen og ikke kun sammenlimningen for at undgå en ujævn bordplade. Kornstørrelser 120, 180, 240, 320, 400 og 600 Sliberondellerne bør monteres på en excellentsliber. Ved slibning er det vigtigt at slibe pladerne i retningen nord/syd og derefter øst/vest - ingen cirkulære bevægelser. Lad excellentsliberen gøre arbejdet - undgå unødigt pres ned på bordpladen. Skulle pladerne med tiden få genstridige pletter eller ridser kan denne slibeproces gentages. Således vil pladerne kunne blive som nye igen. Processen kan forårsage øjen- og hudirritation ved kontakt. Benyt derfor værnemidler herunder handsker og støvmaske!

Pris: 2.395,00 DKK